

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2021. szeptember 23-ai rendes ülésére

**Tárgy: Előterjesztés a Vasvári u. 13. sz. alatti ingatlan felajánlásáról**

|  |  |
| --- | --- |
| **Előterjesztő:** | Madarász Attila bizottsági elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Czeller Zoltán polgármester, Kovács József alpolgármester |
| **Törvényességi ellenőrzést végezte:** | Rennerné Dr. Radvánszki Anikó jegyző |
| **Bizottsági véleményezésre megkapta:**  | Pénzügyi, Jogi, Ügyrendi Bizottság |
| **A bizottság ülése:** | **nyílt ülés**/ zárt ülés |
| **Döntési forma:**  | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | -Felajánlás-Tulajdoni lap-2 db kép |

Jánoshalma, 2021. szeptember 17.

**Tisztelt Képviselő-testület!**

A jánoshalmi 655 hrsz-ú, természetben Jánoshalma Vasvári u. 13. sz. alatti ingatlan tulajdonosa az ingatlanát ingyenesen felajánlotta az Önkormányzatnak.

Rum Ákos az ingatlan 1/1 tulajdonjogát birtokolja. A ház egy részét a szomszédságban élők lebontották és ellopták, jelenleg csak a falak állnak, gazos, elhanyagolt. A bontási tevékenység során a járdán hagyott törmelék az arra élők közlekedését nehezítette. A tulajdonos nem él Jánoshalmán és nem is szándékozik ide visszaköltözni, az ingatlan karbantartása gondot jelent neki.

A „Leromlott városrészek rehabilitációja” program a Vasvári utcában is tervez fejlesztést. Amennyiben az ingatlan felajánlást elfogadjuk, legalább a gyomos rendezetlen állapotokat meg tudnánk szüntetni.

A Pénzügyi, Jogi, Ügyrendi Bizottság az ügyet megtárgyalta és az alábbi határozati javaslatot terjeszti a Tisztelt Képviselő-testület elé elfogadásra.

**Határozati javaslat:**

Jánoshalma Városi Önkormányzat Képviselő-testülete **elfogadja** Rum Ákos Akasztó Rákóczi u. 38. sz. alatti lakos, 1/1 tulajdonában álló jánoshalmi 655 hrsz-ú, természetben Jánoshalma Vasvári Pál utca 13. sz. alatti, lakóház, udvar megjelölésű ingatlanára vonatkozó ingyenes tulajdonba adásról szóló felajánlást.

A Képviselő-testület felkéri a polgármestert, hogy a szükséges intézkedéseket tegye meg.

**Határidő:** 2021. október 31.

**Felelős:** Czeller Zoltán polgármester